सोनाब बंग’नि कचबिहार जिल्लानि गुबुन गुबुन जायगानिफ्राय हिंसायारी जाथायनि बोलि जानानै श्रीरामपुरआव थाफैनाय सुबुंफोरा दा गावबा-गावनि न’फारसे थांदों। कचबिहार जिल्लानि तुफानगन्जनि महकुमानि फलिमारी, रामपुर शिङिमारी आरी ओनसोलनिफ्राय राजखान्थिआरी हिंसानि बोलि जानानै कक्राझार जिल्लानि गसाइगाव महकुमानि सिङाव थानाय श्रीरामपुरनि महात्मा गान्धी राष्ट्र भाषा एम ई स्कुलआव थाफैदोंमोन बंगीय सुबुंफोरा।